“เงินบาท” วันนี้เปิดตลาด 34.38 บ. แนะผู้นำเข้าซื้อสกุลต่างประเทศ
“เงินบาท” วันนี้เปิดตลาด 34.38 บ. แข็งค่าจากปิดตลาดวานนี้ที่ระดับ 34.42 บาท ชี้กรอบเคลื่อนไหววันนี้ช่วง 34.30-34.50 บาท /ดอลลาร์ แนะผู้นำเข้าซื้อสกุลต่างประเทศ ส่วนผู้ส่งออกแนะนำขายที่เหนือระดับ 34.80 บาท/ดอลลาร์
“เงินบาท” วันนี้เปิดตลาด 34.38 บ. แข็งค่าจากปิดตลาดวานนี้ที่ระดับ 34.42 บ. ชี้กรอบเคลื่อนไหววันนี้ช่วง 34.30-34.50 บ. /ดอลลาร์
4 ม.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(4ม.ค.65) ค่าเงินบาทเช้านี้เปิดตลาด 34.38 บาท/ดอลลาร์ แข็งค่าจากราคาปิดตลาดเมื่อวานที่ระดับ 34.42 บาท/ดอลลาร์ คาดการณ์ค่าเงินบาทวันนี้เคลื่อนไหวในช่วง 34.30 – 34.50 บาท/ดอลลาร์
โดยดอลลาร์สหรัฐเคลื่อนไหวในกรอบแคบ ๆ ขณะที่นักลงทุนจับตารายงานการประชุมประจำเดือนธ.ค.ของธนาคารกลางสหรัฐ (เฟด) ซึ่งจะมีการเผยแพร่ในวันพุธตามเวลาสหรัฐ
สำหรับแนวโน้มค่าเงินบาท มองว่า การที่ค่าเงินบาทแข็งขึ้นเล็กน้อยมาจากแรงหนุนจากโฟลว์ธุรกรรมขายทำกำไรทองคำ ซึ่งช่วยลดแรงกดดันจากการแข็งค่าขึ้นของเงินดอลลาร์ และอาจะมีความหวังจารการฟื้นตัวของภาคการท่องเที่ยวจากจีนมาช่วยหนุนอีกแรง
ในส่วนของ Fund flow ซึ่งเปิดตลาดเป็นวันแรก นักลงทุนต่างชาติยังคงซื้อสุทธิทั้งตลาดพันธบัตรไทยและตลาดหุ้น โดยเมื่อวานนักลงทุนต่างชาติซื้อสุทธิพันธบัตร 11,321 ล้านบาท และซื้อหุ้นสุทธิ 1,441 ล้านบาท
แนะนำผู้นำเข้าควรซื้อเงินตราต่างประเทศเพื่อปิดความเสี่ยง ส่วนผู้ส่งออกแนะนำขายเงินตราต่างประเทศที่เหนือระดับ 34.80 บาท/ดอลลาร์